stanford-oval/wikipedia huggingface dataset:
מיזורי (BB-63)
עיטורים

מיזורי זכתה בשלושה כוכבי קרב עבור שירותה במלחמת העולם השנייה, חמישה עבור שירותה במלחמת קוריאה ועוד שלושה עבור שירותה במלחמת המפרץ. היא גם זכתה בעיטורים הבאים:
| 0 | 1 | 2 | 3 |
| --- | --- | --- | --- |






| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| השורה הראשונה | סרט פעולה בקרב | סרט פעולה בקרב | סרט פעולה בקרב | סרט פעולה בקרב | סרט פעולה בקרב | סרט פעולה בקרב | ציון לשבח יחידתי של הצי |
| 0 | 1 | 2 | 3 |
| --- | --- | --- | --- |
| השורה השנייה | ציון לשבח יחידתי | סרט הצי E עם חזרה אחת | מדליית השירות בסין |
| השורה השלישית | מדליית המערכה האמריקאית | מדליית המערכה באסיה-האוקיינוס השקט עם שלושה כוכבי קרב | מדליית הניצחון במלחמת העולם השנייה |
| השורה הרביעית | מדליית שירות הכיבוש של הצי | מדליית שירות ההגנה הלאומי עם כוכב השירות | מדליית שירות בקוריאה עם כוכב השירות בכסף (5 קרבות) |
| השורה החמישית | מדליית משלחת של הכוחות המזוינים | מדליית השירות בדרום-מערב אסיה עם שני כוכבי קרב | סרט פריסת שירות ים של הצי עם שני כוכבים |
| השורה השישית | ציון לשבח נשיאותי יחידתי של קוריאה הדרומית | מדליית השירות של האו"ם | מדליית השחרור של כווית |
מיזורי יוצאת לדרך באוגוסט 1944
קמיקזה (משמאל למעלה) רגעים לפני שפגע בצד של מיזורי
מלחים וקצינים של בעלות הברית צופים בגנרל הצבא דאגלס מקארתור חותם על מסמכים במהלך טקס הכניעה על סיפון מיזורי ב-2 בספטמבר 1945. הכניעה הבלתי מותנית של היפנים לבעלות הברית סיימה רשמית את מלחמת העולם השנייה.
מיזורי (במרכז) ואוניית הצי הטורקי יאבוז (מימין) בבוספורוס, אפריל 1946
מסוק נוחת על צריח תותח מיזורי במהלך שייט אימון צוערים ב-1948
ווט F4U קורסייר טס מעל נמל אינצ'ון, רפובליקת קוריאה עם מיזורי מתחת לזנב המטוס
קדמת מיזורי בים סוער, בערך 1951
מיזורי יורה בתותחים שלה נגד עמדות אויב במהלך מלחמת קוריאה
שלט מקלט להגנה אזרחית שהוחזק על ידי מושל מיזורי ג'ון דלטון (מימין) ב-1963 לצד הציור של מיזורי במפרץ טוקיו ב-4 ביולי 1945, מאת ויליאם א. נוקס
אנשי הצוות מאיישים את מיזורי מחדש במהלך טקס ההשבה שלה לשירות בסן פרנסיסקו
מיזורי מבצעת מילוי מחדש בלב ים עם קיטי הוק מספינת MSC USNS Kawishiwi
מיזורי משגרת טיל טומהוק
מיזורי יורה בתותחי ה-16 אינץ' שלה במהלך סערה במדבר, 6 בפברואר 1991
מיזורי מתחילה את מסעה בן שני הקילומטרים חזרה לאי פורד לאחר ששוחררה מלווה על ידי מאות עובדי מספנת הצי פרל הארבור ב-2010
מיזורי מול אריזונה השקועה, סמלים של תחילת וסוף מלחמת העולם השנייה עבור ארצות הברית
תיבת ההפתעות

| --- | --- |

 סוגה:  טלוויזיה לילדים 
 מנחים:  מיכל ינאי 
 ארץ מקור:  ישראל 
 שפות:  עברית 
 שידור
 רשת שידור:  ערוץ הילדים 
 תקופת שידור מקורית:  1991–1993
 
תיבת ההפתעות הייתה תוכנית טלוויזיה לילדים אשר שודרה בערוץ הילדים בין השנים 1991–1993.
מיכל ינאי הנחתה את התוכנית שהייתה מיועדת לגיל הרך. התוכנית שודרה בין השעות 13:30 ל-14:30 מדי יום.
במסגרת התוכנית הגישה ינאי מספר פינות - בהן פינת לימוד קסמים, פינת לימוד אותיות, הקראת מכתבים של הצופים ועוד. ינאי אף גילמה מספר דמויות.
בקיץ 1992 הצטרף אל ינאי למשך הקיץ הפיל "אפילו" (בדיבובו של מיכאל וייגל). שבהמשך כיכב בעונה הראשונה של "המחסן של כאילו" ובתוכנית משלו שבה הוא טס לארצו במטוס.
בשנת 1993 התוכנית הסתיימה והחלה להיות משודרת בתוכנית בשם "גינת ההפתעות".
רניי אליס גולדסברי

| --- | --- |

 לידה:  2 בינואר 1971 (בת 54) סן חוזה, ארצות הברית 
 מדינה:  ארצות הברית 
 תקופת הפעילות:  מ-1996 
 מקום לימודים:  אוניברסיטת קרנגי מלון  בית הספר למוזיקה USC תורנטון  Cranbrook Educational Community 
 פרסים והוקרה:  פרס טוני לשחקנית משנה במחזמר (2016)  פרס טוני לשחקנית הטובה ביותר במחזמר (2016)  פרס גראמי לאלבום מחזמר (2016)  Drama Desk Award for Outstanding Featured Actress in a Musical (2015)  פרס סואפ אופרה דייג'סט (2005)  Lucille Lortel Award for Outstanding Featured Actress in a Musical (2015) 
 פרופיל ב-IMDb
 
רניי אליס גולדסברי (באנגלית: Renée Elise Goldsberry; נולדה ב-2 בינואר 1971) היא שחקנית וזמרת אמריקאית הידועה בעיקר בזכות גילום דמותה במקור של אנג'ליקה סקיילר במחזמר "המילטון". על תפקיד זה זכתה בפרס טוני לביצוע הטוב ביותר על ידי שחקנית משנה במחזמר, בפרס דרמה דסק לשחקנית המשנה הטובה ביותר ובפרס גראמי לאלבום המחזמר הטוב ביותר.
ביוגרפיה > ראשית חייה והשכלה

גולדסברי נולדה בסן חוזה, קליפורניה וגדלה ביוסטון, טקסס ובדטרויט, מישיגן. היא השנייה מבין ארבעה ילדים, לה שלושה אחים. אמה של גולדסברי פסיכולוגית ארגונית (אנ') ואביה כימאי ופיזיקאי. מגיל צעיר נחשפה למוזיקה, ובגיל שמונה הוריה רשמו אותה לבית הספר הבין-לאומי למשחק ביוסטון.
בשנת 1993 סיימה את לימודיה בקולג' לאמנויות (אנ') באוניברסיטת קרנגי מלון, וקיבלה תואר BFA.
בשנת 1997 סיימה את לימודיה בבית הספר למוזיקה ע"ש תורנטון (אנ') באוניברסיטת דרום קליפורניה, וקיבלה תואר MM בלימודי ג'אז.
ביוגרפיה > קריירה > 1997–2010

בין השנים 1997–2002, גולדסברי גילמה מגוון דמויות בארבעים וארבעה פרקים בסדרת הטלוויזיה "אלי מקביל".
בין השנים 1999–2007 גילמה את אוונג'לין ויליאמסטון באופרת הסבון "One Life to Live". על תפקיד זה הייתה מועמדת לשני פרסי NAACP Image, לשני פרסי אמי לבידור בשעות היום, וזכתה בפרסי Soap Opera Digest למשולש אהבה אהוב.
בשנת 2001 גילמה את ג'סיקה בסרט "פלקו והירש", ואת ניקול בסרט "הכל אודותיך", שעבורו גם כתבה שירים לפסקול הסרט.
בשנת 2002, היא גילמה את חברת הצוות קלי בפרק "Vox Sola" בסדרת הטלוויזיה "מסע בין כוכבים: אנטרפרייז".
בשנת 2005 גילמה את סילביה בהפקה המחודשת של המחזה "שני אדונים מוורונה", אשר הועלתה בתיאטרון דלקורט, סנטרל פארק.
בין השנים 2005–2006 גילמה את נטי בהפקה המקורית של המחזמר "הצבע ארגמן" בברודוויי, המבוסס על ספר בעל אותו שם מאת אליס ווקר. ההפקה הועלתה בתיאטרון ברודוויי.
בשנת 2007 גילמה את ג'נבייב קסטגנט בהפקת המחזמר "אשת האופה", מאת סטיבן שוורץ, אשר הועלתה בתיאטרון יורק.
בשנת 2008 גילמה את פייג'ט בשני פרקים בסדרת הטלוויזיה "חזרתה של איזבל ג'יימס". באותה שנה גילמה את מימי מארקז בהפקת המחזמר "רנט" אשר הועלתה בתיאטרון נדרלנדר. כמו כן, הופיעה בהסרטה של אותה הפקה, אשר הופצה כסרט טלוויזיה.
בשנת 2010, היא גילמה את לין פיליפס בפרק "Big Whoop" בסדרת הטלוויזיה "רופא להשכיר", ואת אלן סמואל בפרק "Company Man" בסדרת הטלוויזיה "צווארון לבן". בין השנים 2010–2016 גילמה את ז'נבה פיין בסדרת הטלוויזיה "האישה הטובה".
ביוגרפיה > קריירה > 2011–2019

בשנת 2011, גולדסברי גילמה את קייט בהפקה המקורית של המחזה "אנשים טובים" בברודוויי, אשר הועלתה בתיאטרון סמואל ג'יי. פרידמן, לצד פרנסס מקדורמנד וטייט דונובן. על תפקיד זה הייתה מועמדת לפרס מעגל המבקרים החיצוני. באותה שנה הייתה אחת המבצעות בהפקת הקומדיה "עמל אהבה לשווא" אשר הועלתה בתיאטרון הציבורי.
בשנת 2012 גילמה את סיליה בהפקת הקומדיה "כטוב בעיניכם" אשר הועלתה בתיאטרון הציבורי.
בשנת 2013 השתתפה בתפקיד אוליביה וורן בשלושה פרקים בסדרת הטלוויזיה "המעקב", ואת מרתה מרון בפרק "Beautiful Frame" בסדרת הטלוויזיה "חוק וסדר: מדור מיוחד". באותה שנה גילמה את הת'ר בהפקת המחזמר "I'm Getting My Act Together and Taking It on the Road" אשר הועלתה בניו יורק סיטי סנטר.
בשנת 2014, היא שבה לגלם את מרתה מרון בשני פרקים בסדרת הטלוויזיה "חוק וסדר: מדור מיוחד", ואת מורגן הוגו בפרק "Blackbird" בסדרת הטלוויזיה "הסקס של מאסטרס". באותה שנה גילמה את אנג'ליקה סקיילר בהפקת הסדנא של המחזמר "המליטון" אשר הועלתה בפרויקט רחוב 52.
בשנת 2015 גילמה את קים בסרט "אחיות", ואת קורטני אוסטין בפרק "Shedonism" בסדרת הטלוויזיה "יאנגר". באותה שנה שבה לגלם את אנג'ליקה סקיילר בהפקה המקורית של המחזמר "המילטון" באוף ברודוויי, אשר הועלתה בתיאטרון הציבורי. בין השנים 2015–2016 שבה לגלם את אנג'ליקה סקיילר בהפקה המקורית של המחזמר "המילטון" בברודוויי, אשר הועלתה בתיאטרון ריצ'רד רודג'רס, לצד לין-מנואל מירנדה, לסלי אודום ג'וניור, פיליפה סו ודויד דיגס. על תפקיד זה זכתה בפרס דרמה דסק, בפרס לוסיל, בפרס טוני, בפרס בחירת הקהל של Broadway.com, ובפרס גראמי לצד צוות שחקני המחזמר.
בשנת 2017, היא גילמה את מיסטי הולוויי בפרק "Gamble Everything" בסדרת הטלוויזיה "גט-דאון". כמו כן, גילמה את הנרייטה לאקס בסרט הטלוויזיה "חיי הנצח של הנרייטה לאקס".
בשנת 2018 גילמה את סלנה איזרד בסרט "הבית עם השעון המסתורי", ודיבבה את דאהבו בפרק "הזברה הזהובה" בסדרת הטלוויזיה "משמר האריות".
בין השנים 2018–2020 גילמה את קלקריסט פלקונר בשמונה עשר פרקים בסדרת הטלוויזיה "פחמן משודרג".
בשנת 2019 גילמה את קתרין בסרט "גלים", ושבה לדבב את דאהבו בפרק "ביקורה של המלכה" בסדרת הטלוויזיה "משמר האריות".
בין השנים 2019–2021 דיבבה את גברת שום מקום בארבעים ושמונה פרקים בסדרת הטלוויזיה "Fast & Furious Spy Racers".
ביוגרפיה > קריירה > 2020–הווה

בשנת 2020, גולדסברי הופיעה בתפקיד אנג'ליקה סקיילר בסרט "המילטון", שהוא הסרטה של המחזמר משנת 2016 אשר הופצה בדיסני+. על תפקיד זה הייתה מועמדת לפרס אמי לבידור בפריים טיים. באותה שנה גילמה את אווה פרייס בשלושה פרקים בסדרת הטלוויזיה "הפלייליסט של זואי".
בשנת 2021 הופיעה בהופעת קמע כאגדת "סאנדיי" בסרט "טיק, טיק... בום!". באותה שנה דיבבה את ווטרביי בשבעה פרקים בסדרת הטלוויזיה "עולם הקנטאורים".
בין השנים 2021–2024 גילמה את ויקי רוי בסדרת הטלוויזיה "בנות לנצח". על תפקיד זה הייתה מועמדת פעמיים לפרס TCA, ולפרס איגוד מבקרי הקולנוע האמריקאי.
בשנת 2022 גילמה את סלן בסרט "הכל אפשרי". באותה שנה דיבבה את רוקסי בתשעה עשר פרקים בסדרת הטלוויזיה "יוריקה!", וגילמה את מאלורי בוק בחמישה פרקים בסדרת הטלוויזיה "שי-האלק: עורכת דין בשירות החוק", מבית דיסני+.
בשנת 2023, היא גילמה את פרוספרו בהפקת המחזה "הסערה" באוף ברודוויי, אשר הועלתה בתיאטרון הציבורי.
בשנת 2024 יצא הסרט התיעודי "Satisfied", על החיים והקריירה שלה. הקרנת הבכורה העולמית של הסרט התקיימה בפסטיבל הסרטים טרייבקה באותה שנה. כמו כן, גילמה את סלסט סימונס בסרט "דרך אלבני", ודיבבה את קולין וויד בסרט "הגרינים בעיר הגדולה הסרט: חופשה בחלל". באותה שנה הייתה אחת המבצעות בהפקה המקורית של המחזה הקומי "All In: קומדיה על אהבה" בברודוויי, אשר הועלתה בתיאטרון יוסטון.
ביוגרפיה > חיים אישיים

בדצמבר 2002, נישאה לאלכסיס ג'ונסון. לזוג בן. בשנת 2014 אימצו בת מאתיופיה.
פילמוגרפיה > קולנוע

| שנה | שם | תפקיד | הערות | הערות שוליים |
| --- | --- | --- | --- | --- |
| 2001 | פלקו והירש | ג'סיקה |  |  |
| 2001 | הכל אודותיך | ניקול | גם כתבה שירים לפסקול הסרט |  |
| 2008 | Pistol Whipped | דראה | — |  |
| 2009 | Jump the Broom: A Musical | איינה | — |  |
| 2014 | Every Secret Thing | סינתיה בארנס | — |  |
| 2015 | אחיות | קים | — |  |
| 2018 | הבית עם השעון המסתורי | סלנה איזרד | — |  |
| 2019 | גלים | קתרין | — |  |
| 2020 | המילטון | אנג'ליקה סקיילר | הסרטה של המחזמר משנת 2016 |  |
| 2021 | טיק, טיק... בום! | אגדת "סאנדיי" | — |  |
| 2022 | הכל אפשרי | סלן | — |  |
| 2024 | דרך אלבני | סלסט סימונס | — |  |
| 2024 | הגרינים בעיר הגדולה הסרט: חופשה בחלל | קולין וויד | דיבוב |  |
פילמוגרפיה > טלוויזיה

| שנה | שם | תפקיד | הערות | הערות שוליים |
| --- | --- | --- | --- | --- |
| 1997–2002 | אלי מקביל | מגוון דמויות | 44 פרקים |  |
| 1999–2007 | One Life to Live | אוונג'לין ויליאמסטון | 269 פרקים |  |
| 2002 | פרובידנס | קלייר | פרק: "The Start of Something Big" |  |
| 2002 | Any Day Now | בוורלי מוריס | פרק: "The Real Thing" |  |
| 2002 | מסע בין כוכבים: אנטרפרייז | קלי, חברת צוות | פרק: "Vox Sola" |  |
| 2002 | אחד על אחד | פולט | פרק: "Fatal Attractions" |  |
| 2008 | חזרתה של איזבל ג'יימס | פייג'ט | 2 פרקים |  |
| 2008 | רנט: הסרטה חיה בברודוויי | מימי מארקז | סרט טלוויזיה; הסרטה של המחזמר משנת 2008 |  |
| 2008 | Life on Mars | דניס ווטקינס | פרק: "Things to Do in New York When You Think You're Dead" |  |
| 2010 | רופא להשכיר | לין פיליפס | פרק: "Big Whoop" |  |
| 2010 | צווארון לבן | אלן סמואל | פרק: "Company Man" |  |
| 2010–2016 | האישה הטובה | ז'נבה פיין | 23 פרקים |  |
| 2013 | המעקב | אוליביה וורן | 3 פרקים |  |
| 2013 | Save Me | מרי | פרק: "The Book of Beth" |  |
| 2013 | חוק וסדר: מדור מיוחד | מרתה מרון | פרק: "Beautiful Frame" |  |
| 2014 | חוק וסדר: מדור מיוחד | מרתה מרון | 2 פרקים |  |
| 2014 | הסקס של מאסטרס | מורגן הוגו | פרק: "Blackbird" |  |
| 2015 | יאנגר | קורטני אוסטין | פרק: "Shedonism" |  |
| 2016 | I Shudder | לוסי ויינסקוט | סרט טלוויזיה |  |
| 2017 | גט-דאון | מיסטי הולוויי | פרק: "Gamble Everything" |  |
| 2017 | חיי הנצח של הנרייטה לאקס | הנרייטה לאקס | סרט טלוויזיה |  |
| 2018 | משמר האריות | דאהבו | דיבוב; פרק: "הזברה הזהובה" |  |
| 2018–2020 | פחמן משודרג | קלקריסט פלקונר | 18 פרקים |  |
| 2019 | משמר האריות | דאהבו | דיבוב; פרק: "ביקורה של המלכה" |  |
| 2019 | Documentary Now! | די די | פרק: "Original Cast Album: Co-Op" |  |
| 2019 | Evil | רניי האריס | 2 פרקים |  |
| 2019–2021 | Fast & Furious Spy Racers | גברת שום מקום | דיבוב; 48 פרקים |  |
| 2020 | הפלייליסט של זואי | אווה פרייס | 3 פרקים |  |
| 2021 | Evil | רניי האריס | פרק: "C Is for Cannibal" |  |
| 2021 | עולם הקנטאורים | ווטרביי | דיבוב; 7 פרקים |  |
| 2021–2024 | בנות לנצח | ויקי רוי | 22 פרקים |  |
| 2022 | יוריקה! | רוקסי | דיבוב; 19 פרקים |  |
| 2022 | שי-האלק: עורכת דין בשירות החוק | מאלורי בוק | 5 פרקים |  |
תיאטרון

| שנה | שם | תפקיד | מיקום | הערות שוליים |
| --- | --- | --- | --- | --- |
| 2005 | שני אדונים מוורונה | סילביה | תיאטרון דלקורט, סנטרל פארק |  |
| 2005–2006 | הצבע ארגמן | נטי | תיאטרון ברודוויי |  |
| 2007 | אשת האופה | ג'נבייב קסטגנט | תיאטרון יורק |  |
| 2008 | רנט | מימי מארקז | תיאטרון נדרלנדר |  |
| 2011 | אנשים טובים | קייט | תיאטרון סמואל ג'יי. פרידמן |  |
| 2011 | עמל אהבה לשווא | מבצעת | התיאטרון הציבורי |  |
| 2012 | כטוב בעיניכם | סיליה | התיאטרון הציבורי |  |
| 2013 | I'm Getting My Act Together and Taking It on the Road | הת'ר | ניו יורק סיטי סנטר |  |
| 2014 | המילטון | אנג'ליקה סקיילר | פרויקט רחוב 52 |  |
| 2015 | המילטון | אנג'ליקה סקיילר | התיאטרון הציבורי |  |
| 2015–2016 | המילטון | אנג'ליקה סקיילר | תיאטרון ריצ'רד רודג'רס |  |
| 2023 | הסערה | פרוספרו | התיאטרון הציבורי |  |
| 2024 | All In: קומדיה על אהבה | מבצעת | תיאטרון יוסטון |  |
מודגש – הפקת ברודוויי
דיסקוגרפיה

| שנה | פרויקט | הערות | הערות שוליים |
| --- | --- | --- | --- |
| 2006 | A Holiday Affair | מבצעת את השיר "The Christmas Song" |  |
| 2006 | הצבע ארגמן | אלבום הקלטות צוות שחקנים מקורי בברודוויי |  |
| 2015 | המילטון | אלבום הקלטות צוות שחקנים מקורי בברודוויי |  |
| 2019 | Co-Op | אלבום צוות השחקנים המקורי |  |
| 2021 | בנות לנצח | פסקול הסדרה |  |
פרסים ומועמדויות

| שנה | פרויקט מועמד | פרס | קטגוריה | תוצאה | הערות שוליים |
| --- | --- | --- | --- | --- | --- |
| 2004 | One Life to Live | פרס NAACP Image | שחקנית יוצאת מהכלל בסדרת דרמה | מועמדות |  |
| 2005 | One Life to Live | פרסי Soap Opera Digest | משולש אהבה אהוב | זכייה |  |
| 2006 | One Life to Live | פרסי אמי לבידור בשעות היום | שחקנית משנה יוצאת מהכלל בסדרת דרמה | מועמדות |  |
| 2007 | One Life to Live | פרסי אמי לבידור בשעות היום | שחקנית משנה יוצאת מהכלל בסדרת דרמה | מועמדות |  |
| 2007 | One Life to Live | פרס NAACP Image | שחקנית יוצאת מהכלל בסדרת דרמה | מועמדות |  |
| 2011 | אנשים טובים | פרס מעגל המבקרים החיצוני | שחקנית משנה יוצאת מהכלל במחזה | מועמדות |  |
| 2015 | המילטון | פרס דרמה דסק | שחקנית משנה יוצאת מהכלל במחזמר | זכייה |  |
| 2015 | המילטון | פרס לוסיל לורטל | שחקנית משנה יוצאת מהכלל במחזמר | זכייה |  |
| 2015 | המילטון | פרס גראמי | אלבום המחזמר הטוב ביותר | זכייה |  |
| 2016 | המילטון | פרס טוני | הביצוע הטוב ביותר על ידי שחקנית משנה במחזמר | זכייה |  |
| 2016 | המילטון | פרס בחירת הקהל של Broadway.com | שחקנית משנה אהובה במחזמר | זכייה |  |
| 2021 | המילטון | פרס אמי לבידור בפריים טיים | שחקנית משנה מצטיינת במיני-סדרה או בסרט טלוויזיה | מועמדות |  |
| 2021 | בנות לנצח | פרסי TCA | הישג אישי בקומדיה | מועמדות |  |
| 2022 | בנות לנצח | פרסי איגוד מבקרי הקולנוע האמריקאי | השחקנית הטובה ביותר בסדרה קומית | מועמדות |  |
| 2023 | בנות לנצח | פרסי איגוד מבקרי הקולנוע האמריקאי | השחקנית הטובה ביותר בסדרה קומית | מועמדות |  |
| 2024 | בנות לנצח | פרסי TCA | הישג אישי בקומדיה | מועמדות |  |
אדמו (מלך אשורי)

אַדַמוּ (באכדית: 𒀀𒁕𒈬, תעתיק: A-da-mu) היה מלך אשורי קדום, השני מבין מלכי אשור "שחיו באוהלים" בתוך דברי הימים המסופוטמיים. "הכרוניקה המסופטמית" מציינת כי אדמו החליף את טודיא. השימוש המוקדם ביותר הידוע בשם "אדם" (או קרוב לו) כשם אמיתי בהיסטוריה הוא אדמו. כמו במקרה של קודמו, כמעט ולא ידוע דבר על מלכותו של אדמו או עליו באופן אישי, ואין כל ממצאים ארכאולוגיים המאשרים את קיומו.
לקריאה נוספת

נתן וסרמן ויגאל בלוך, האמורים - מסופוטמיה בראשית האלף השני לפנה"ס, כרמל, ירושלים, 2019.
הערות שוליים

↑  Glassner, Jean-Jacques (2004). Mesopotamian Chronicles. Society of Biblical Literature. p. 137. ISBN 1589830903.
↑  Meissner, Bruno (1990). Reallexikon der Assyriologie. Vol. 6. Berlin: Walter de Gruyter. p. 103. ISBN 3110100517.
↑  Roux, Georges (1992). Ancient Iraq. Penguin Books Limited. ISBN 9780140125238.
↑  Hamilton, Victor (1995). The Book of Genesis, Chapters 1 - 17. Wm. B. Eerdmans Publishing. ISBN 9780802825216.
| 0 | 1 | 2 |
| --- | --- | --- |
| הקודם: טוּדִיַא | המלך ממלכי אשור | הבא: יַנגִי (אנ') |
מושל המחוז היהודי האוטונומי

| --- | --- |

 איוש נוכחי:  מריה קוסטיוק
 תחום שיפוט:  המחוז היהודי האוטונומי 
 מעון:  בירוביג'ן 
 ייסוד המשרה:  1991 
 www.eao.ru?p=6
 
מושל המחוז האוטונומי היהודי (ברוסית: Губернатор Еврейской автономной области) הוא ראש הרשות המבצעת של המחוז האוטונומי היהודי, הנחשב לראש ממשלת המחוז היהודי האוטונומי.
משרת המושל היא תפקיד נבחר, ובה מכהנים נבחרי הציבור בתקופת כהונה בת ארבע שנים. בעוד שפוליטיקאים בודדים עשויים לכהן כהונות רבות ככל שיוכלו להיבחר בהם, לא ניתן לבחור מושלים ליותר משתי כהונות רצופות.
מעונו הרשמי ממוקם בעיר בירוביג'אן. המושל הנוכחי היא מריה קוסטיוק, שמשמשת בתפקיד מאז ה-5 בנובמבר 2024.
בחירות

הבחירות האחרונות נערכו ב-13 בספטמבר 2015.
| מועמדים | מפלגה | הצבעות |  % |
| --- | --- | --- | --- |
| ולדימיר דודן | רוסיה צודקת | 895 | 2.14 |
| קונסטנטין לזרב | המפלגה הקומוניסטית של הפדרציה הרוסית | 6,018 | 14.37 |
| אלכסנדר לוינטל | רוסיה המאוחדת | 31,577 | 75.42 |
| פאבל מלישייב | המפלגה הליברלית הדמוקרטית של רוסיה | 1,633 | 3.90 |
| טטיאנה אודריי | מפלגת הגמלאים של רוסיה | 682 | 1.63 |

ברם, בדצמבר 2019, המושל הנבחר הודיע על התפטרותו ובמקומו מונה רוסטיסלב גולדשטיין לממלא מקום עד לבחירות שמתוכננות להיערך בספטמבר 2020.
מושלים > ראש המחוז האוטונומי היהודי

בתקופת ברית המועצות, משרת ראש המחוז נקראה בשם המזכיר הראשון של הוועד המחוזי של המפלגה במחוז היהודי האוטונומי (Первый секретарь областного комитета КПСС Еврейской автономной области).
| 0 | 1 | 2 |
| --- | --- | --- |
שם: תקופת כהונה
| מאטוויי חבקין | 1934 | 22.05.1937 |
| אהרון ריסקין | 23.05.1937 | 12.10.1937 |
| פיודור סטאסיוקוב | 12.10.1937 | 26.12.1937 |
| הירש סוחארב | 26.12.1937 | אפריל 1943 |
| אלכסנדר בחמוטסקי | אפריל 1943 | 18.07.1949 |
| פאבל סימונוב | 18.07.1949 | אוגוסט 1952 |
| אלכסיי שיטיקוב | אוגוסט 1952 | 1955 |
| לב בנקוביץ' | 1955 | 1957 |
| אינוקנטי פטלאי | 1957 | 10.03.1959 |
| אלכסיי צ'ורני | 10.03.1959 | 13.05.1962 |
| גריגורי פודגאייב | 13.05.1962 | 24.07.1970 |
| לב שפירו | 24.07.1970 | 30.07.1987 |
| בוריס קורסונסקי | 30.07.1987 | 14.09.1990 |
| אנטולי קפאיסטוב | נובמבר 1990 | דצמבר 1991 |
מושלים > מושל המחוז היהודי האוטונומי

| # | דיוקן | שם | תקופת כהונה> תחילת כהונה | תקופת כהונה> סוף כהונה | מפלגה פוליטית |
| --- | --- | --- | --- | --- | --- |
| ‏ 1 |  | ניקולאי וולקוב | 14 בדצמבר 1991 | 25 בפברואר 2010 | רוסיה ביתנו/רוסיה המאוחדת |
| ‏2 |  | אלכסנדר וויניקוב | 25 בפברואר 2010 | 24 בפברואר 2015 | רוסיה המאוחדת |
| ‏ 3 |  | אלכסנדר לווינטל | 24 בפברואר 2015 | 12 בדצמבר 2019 | רוסיה המאוחדת |
| ‏ 4 |  | רוסטיסלב גולדשטיין | 12 בדצמבר 2019 | 5 בנובמבר 2024 | רוסיה המאוחדת |
| ‏ — |  | מריה קוסטיוק | 5 בנובמבר 2024 | מכהנת כממלא מקום | רוסיה המאוחדת |
הערות שוליים

1 2  Справочник по истории Коммунистической партии и Советского Союза 1898—1991
↑  Административно-территориальное устройство Еврейской автономной области., גרסת ארכיון
| ראשי סובייקטים פדרליים של רוסיה |
| --- | --- | --- |
| סובייקטים פדרליים | סובייקטים פדרליים |  |
| ראשי רפובליקות | אדיגיה • אלטאי • בשקורטוסטן • בוריאטיה • צ'צ'ניה • צ'ובשיה • דאגסטן • אינגושטיה • קברדינו-בלקריה • קרליה • חקסיה • קומי • קלמיקיה • קאראצ'אי-צ'רקסיה • מארי אל • מורדוביה • צפון אוסטיה - אלניה • סאחה-יקוטיה • טטרסטן • טובה • אודמורטיה • קרים |  |
| מושלי חבלים מנהליים | אלטאי • קמצ'טקה • חברובסק • קרסנודאר • קרסנויארסק • פרם • פרימוריה • סטברופול • עבר הבאיקל |  |
| מושלי מחוזות | אמור • ארכנגלסק • אסטרחן • בלגורוד • בריאנסק • צ'ליאבינסק • אירקוטסק • איוואנובו • קלינינגרד • קלוגה • קמרובו • קירוב • קוסטרומה • קורגן • קורסק • לנינגרד • ליפצק • מגדן • מוסקבה • מורמנסק • ניז'ני נובגורוד • נובגורוד • נובוסיבירסק • אומסק • אורנבורג • אוריול • פנזה • פסקוב • רוסטוב • ריאזאן • סחלין • סמרה • סראטוב • סמולנסק • סברדלובסק • טמבוב • טומסק • טולה • טבר • טיומן • אוליאנובסק • ולדימיר • וולגוגרד • וולוגדה • וורונז' • ירוסלבל |  |
| ראשי ערים פדרליות וערים גדולות | יקטרינבורג • ולדיווסטוק • סוצ'י • קאזאן • מוסקבה • סנקט פטרבורג • סבסטופול |  |
| ראשי מחוז וחבלים אוטונומיים | המחוז היהודי האוטונומי • קמצ'טקה • חנטי ומנסי • צ'וקוטקה • ניינץ • ימלו-ננץ |  |
| מחוזות פדרליים | מחוזות פדרליים |  |
| נציגי הנשיא במחוזות הפדרליים | מרכז • המזרח הרחוק • סיביר • צפון-מערב • דרום • אורל • וולגה • צפון קווקז |  |
אנסו פאטי

אנסומנה "אנסו" פאטי ויירה (בספרדית: Anssumane "Ansu" Fati Vieira; נולד ב-31 באוקטובר 2002) הוא כדורגלן ספרדי יליד גינאה ביסאו המשחק בעמדת הקיצוני בברצלונה ובנבחרת ספרד.
פאטי הוא הכובש הצעיר ביותר בהיסטוריה של ליגת האלופות ובקלאסיקו הספרדי, ועד 2024 היה הכובש והמבשל הצעיר ביותר בהיסטוריה של לה ליגה.
קריירת מועדונים

פאטי נולד בגינאה ביסאו. אביו, בורי פאטי, ואחיו, בריימה ומיגל, גם הם כדורגלנים. בגיל שש עברה המשפחה להררה שבסביליה, ספרד, כאשר אחיו בריימה הצטרף לקבוצת הכדורגל סביליה. אנסו שיחק בקבוצת הילדים של המועדון, ובשנת 2012 הצטרף ללה מאסיה – אקדמיית הנוער של מועדון הכדורגל ברצלונה.
ב-24 ביולי 2019 חתם על חוזהו המקצועי הראשון בברצלונה, עד 2022. ב-25 באוגוסט, עוד לפני שהופיע בקבוצת המילואים של המועדון, הופיע בקבוצה הבוגרת כשעלה כמחליף בניצחון 5–2 על ריאל בטיס. הוא עשה זאת בגיל 16 ו-298 ימים והפך לשחקן השני הצעיר ביותר שהופיע במדי המועדון, מבוגר ב-18 ימים בלבד מוויסנס מרטינס שעשה זאת בשנת 1941.
הוא הבקיע את שער הבכורה שלו ב-31 באוגוסט 2019, בתיקו 2–2 עם אוססונה, ובגיל 16 ו-305 ימים ובכך הפך לכובש הצעיר ביותר של ברצלונה בליגה. ב-17 בספטמבר אותה שנה הפך פאטי לשחקן הצעיר ביותר ששיחק בליגת האלופות במדי ברצלונה, כשפתח במשחק נגד בורוסיה דורטמונד בגיל 16 ו-321 ימים, והיה לשחקן השלישי הצעיר ביותר בתולדות התחרות. ב-10 בדצמבר הפך לשחקן הצעיר ביותר שכובש בליגת האלופות, כשכבש את שער הניצחון נגד אינטר בסן סירו, במשחק שהסתיים בתוצאה 2–1.
בניצחון הביתי 5–2 על ולנסיה הוא כבש ובישל בתוך שבע דקות, והפך לכדורגלן הצעיר ביותר שעשה זאת בליגה הספרדית. במשחק הליגה הביתי נגד לבאנטה באותה עונה כבש צמד משני בישולים של ליונל מסי ובכך היה לכדורגלן הצעיר ביותר לעשות זאת בהיסטוריית הליגה. ב-5 ביולי עלה מהספסל וכבש את השער הרביעי במשחק נגד ויאריאל, השער ה-9,000 בהיסטוריה של מועדון הכדורגל ברצלונה. בסך הכל הוא רשם בעונת 2019/2020 בליגה שבעה שערים ובישול אחד ב-24 הופעות.
ב-24 באוקטובר 2020, בהפסד 1–3 לריאל מדריד, כבש פאטי את השער של ברצלונה ובכך הפך לשחקן הצעיר ביותר שכובש שער בהיסטוריית משחקי הקלאסיקו. ב-7 בנובמבר אותה שנה, במשחק מול ריאל בטיס, ספג קרע במניסקוס ועל אף שהיה מתוכנן להיעדר ארבעה חודשים בלבד בסופו של דבר הוא נעדר לעשרה חודשים, וחזר להתאמן רק ב-24 באוגוסט 2021.
ב-1 בספטמבר 2021, לאחר עזיבתו של ליונל מסי, קיבל פאטי את החולצה מספר 10. הוא ערך את הופעתו הראשונה מאז הפציעה ב-26 בספטמבר 2021, במשחק בית מול לבאנטה. הוא שיחק עשר דקות, ובתוספת הזמן כבש את השער השלישי בניצחון 3–0. למרות זאת, פאטי סבל מפציעות נוספות, וב-20 בינואר נפצע בירך שמאל בהפסד 2–3 לאתלטיק בילבאו במסגרת גביע המלך, והושבת שוב לשלושה חודשים. הוא חזר רק ב-1 במאי 2022, כשנכנס כמחליף בניצחון 2–1 על מיורקה במסגרת הליגה. ב-7 במאי נכנס שוב כמחליף במשחק הליגה נגד ריאל בטיס בחוץ, ופחות מדקה לאחר מכן כבש את שערו הראשון בקבוצה מאז ינואר. ב-20 באוגוסט 2022, במסגרת המחזור השני של עונת 2022/2023, היה מעורב בשלושה שערים לראשונה בקריירה שלו, כשבש שער ובישל פעמיים בדרך לניצחון על 4–1 על ריאל סוסיאדד.
בעונה לאחר מכן הושאל לברייטון אנד הוב אלביון מהפרמייר ליג. גם בעונה זו הוא מיעט לשחק בשל בעיות רפואיות. בסך הכל ערך פאטי 27 הופעות במדי ברייטון, כשלרוב עלה מהספסל וכבש ארבעה שערים בלבד לאורך לכל התקופה.
לאחר תום ההשאלה הוא שב לברצלונה. את עונת 2024/2025 בלה ליגה החל עם פציעה, אך המאמן האנזי פליק היה מעוניין לשלב אותו והוא נרשם בסגל הקבוצה.
קריירה בין-לאומית

פאטי הוזמן לשחק בנבחרות ספרד עד גיל 21 וגינאה ביסאו, ובחר בספרד. ב-15 באוקטובר 2019 ערך את הופעת הבכורה מול מונטנגרו, והיה בכך לכדורגלן השני הצעיר ביותר המופיע בנבחרת ספרד עד גיל 21.
פאטי זומן לראשונה לסגל נבחרת ספרד הבוגרת ב-20 באוגוסט 2020, לשני המשחקים הראשונים בליגת האומות 2020/2021. הוא ערך את הופעת הבכורה שלו ב-3 בספטמבר כשעלה כמחליף בדקה ה-45' בתיקו 1–1 עם גרמניה והפך לשחקן הצעיר ביותר מאז אנחל סובייטה ב-1936 שמשחק במדי הנבחרת. שלושה ימים לאחר מכן כבש את שער הבכורה שלו בניצחון 4–0 על אוקראינה, והפך פאטי לכובש הצעיר ביותר בתולדות נבחרת ספרד, בגיל 17 ו-311 ימים.
נכלל בסגל נבחרת ספרד לטורניר מונדיאל 2022.